Document ID: /roh_data/filtered/Billingualer_Corpus_interleaved-de-rm.jsonl.gz/398

This is a text translated from German to Rumantsch Grischun.
Die Bündner Bundesparlamentarier und die Bündner Regierung sagen dreimal Ja zu den Energievorlagen vom 24. September

Die Bündner Bundesparlamentarier und die Bündner Regierung haben anlässlich ihres Treffens vom 5. September bekräftigt, alle drei Energievorlagen zu unterstützen. Sie erlassen einen gemeinsamen Aufruf an die Bevölkerung, am 24. September ein dreifaches Ja in die Urne zu legen.

Es herrscht Übereinstimmung: Sowohl die Bündner Bundesparlamentarier und die Bündner Regierung empfehlen ein dreifaches Ja zu den Energievorlagen, bei der Stichfrage ein Ja zur Förderabgabe. Diese Haltung deckt sich übrigens mit jener der Regierungskonferenz der Gebirgskantone.

Energiepolitische Weichenstellung

Die Abstimmung vom 24. September bietet dem Schweizervolk die Gelegenheit, eine grundlegende, massvolle und verkraftbare Korrektur in der Energiepolitik vorzunehmen. Diese neue Politik ist koordiniert mit der Umwelt- und Beschäftigungspolitik. Sie belohnt den rationellen Umgang mit Energie (z.B. Gebäudeisolation) und den Einsatz von erneuerbarer Energie (z.B. Holzheizung). Die neue Politik ist der Nachhaltigkeit verpflichtet und nimmt Rücksicht auf die Bedürfnisse der kommenden Generationen. Sie belastet den Energieverbrauch und verkleinert die AHV-Beiträge der Arbeitnehmer und der Arbeitgeber. Gleichzeitig mildert sie die Folgen der Liberalisierung des Strommarktes bei der Nutzung unserer einheimischen, erneuerbaren Stromerzeugung aus Wasserkraft in einer auf 15 Jahre begrenzten Übergangszeit. Der neue Weg füllt nicht die Staatskasse. Sämtliche Mittel fliessen zurück an die Wirtschaft und an die Bürger.

Die Vorlagen

Die Grundnorm, welche eine begrenzte Umweltabgabe vorsieht, ist die Grundlage in der Bundesverfassung zur Einführung der ökologischen Steuerreform. Damit können Atomenergie, Erdöl, Erdgas und Kohle mit maximal zwei Rappen pro Kilowattstunde (20 Rappen pro Liter Heizöl) belastet werden. Der Ertrag fliesst vollständig an Arbeitgeber/innen und Arbeitnehmer/innen zurück (Reduktion der AHV-Beiträge). Die Förderabgabe, welche aufgrund einer Übergangsbestimmung in der Bundesverfassung erhoben werden kann, dient dazu, das rationelle Verwenden der einheimischen, erneuerbaren Energien zu fördern. Mit 0.3 Rappen pro kWh (drei Rappen pro Liter Heizöl) auf Atomenergie, Erdöl, Erdgas und Kohle werden die Mittel beschafft, um einen Anreiz Einzelpersonen und für das Gewerbe zu schaffen, die aufstrebende Technik der effizienten Anwendung von Energie zu nutzen (zwei Viertel des Ertrags, nämlich jährlich 220 Millionen Franken). Für die Wasserkraftwerke steht zudem mindestens ein Viertel zur Verfügung (110 Millionen Franken pro Jahr), um ihre Bestandeserhaltung und Wettbewerbsfähigkeit auf dem sich öffnenden Strommarkt zu verbessern. Den letzten Viertel des Ertrags kann der Bundesrat einsetzen, um bei den obigen Verwendungen Schwergewichte zu bilden. Die Förderabgabe ist der Gegenvorschlag des Parlaments gegen die Solarinitiative. Die Solarinitiative hat dieselbe Stossrichtung wie die Förderabgabe. Sie belastet jedoch die nicht erneuerbaren Energien stärker, nämlich mit 0.5 Rappen pro kWh. Sodann besteht bei ihr keine Möglichkeit, Wasserkraftwerke im Zusammenhang mit der Strommarktöffnung zu unterstützen.

Energie als Lebensnerv

Energie ist der Lebensnerv jeder industrialisierten Wirtschaft und Gesellschaft wie diejenige der Schweiz. Der Verbrauch von Energie - insbesondere von Erdöl hat unbestreitbare Auswirkungen auf die natürliche Umwelt. Die Schweiz ist zu rund 80 Prozent auf Energieimporte aus dem Ausland angewiesen. Dafür entrichtet unsere Volkswirtschaft jährliche Zahlungen in Milliardenhöhe. Unsere Trümpfe im Energiebereich sind die einheimischen, erneuerbaren Energien Sonne, Wasserkraft, Windkraft und das Holz.

Standeskanzlei Graubünden

Gremium: Regierung und Bündner Bundesparlamentarier

Quelle: dt Standeskanzlei Graubünden

Data: 07.09.2000

Ils parlamentaris grischuns a Berna e la regenza grischuna recumondan da vuschar trais giadas GEA per ils projects d'energia dals 24 da settember

Ils parlamentaris grischuns a Berna e la regenza grischuna han confermà en occasiun da lur scuntrada dals 5 da settember da sustegnair tuts trais projects d'energia. Els appelleschan communablamain a la populaziun da metter en l'urna in GEA traidubel a la votaziun dals 24 da settember.

Ins va d'accord: Tant ils parlamentaris grischuns a Berna sco er la regenza grischuna recumondan in gea traidubel als projects d'energia, tar la dumonda decisiva in gea a la taxa da promoziun. Questa tenuta è dal rest identica cun quella da la conferenza da las regenzas dals chantuns muntagnards.

Instradar la direcziun da la politica d'energia

La votaziun dals 24 da settember pussibilitescha al pievel svizzer da far ina correctura fundamentala, moderada e supportabla da la politica d'energia. Questa nova politica è coordinada cun la politica d'ambient e d'occupaziun. Ella remunerescha il diever raziunal d'energia (p. ex. isolaziuns d'edifizis) e l'applicaziun d'energia regenerabla (p. ex. stgaudament cun lain). La politica nova è obliada a la persistenza e resguarda ils basegns da las generaziuns futuras. Ella engrevgiescha il consum d'energia e reducescha las contribuziuns da la AVS dals lavurants e dals patruns. A medem temp mitigescha ella las consequenzas da la liberalisaziun dal martgà d'electricitad tar l'utilisaziun da nossa producziun d'electricitad indigena e regenerabla or da forzas idraulicas en in temp transitori limità a 15 onns. La via nova n'emplenescha betg la cassa dal stadi. Tut ils meds van enavos en l'economia ed als burgais.

Ils projects

La norma fundamentala che prevesa ina taxa d'ambient limitada è la basa en la constituziun federala per introducir la refurma da taglias ecologica. Uschia pon vegnir engrevgiads l'energia atomica, il petroli, il gas mineral ed il charvun cun maximalmain dus raps per ura kilowat (20 raps per liter ieli da stgaudar). Il retgav va cumplainamain enavos a patruns e patrunas, lavurants e lavurantas (reducziun da las contribuziuns da AVS). La taxa da promoziun che po vegnir incassada a basa d'ina disposiziun transitoria en la constituziun federala serva a promover il diever raziunal da las energias indigenas regenerablas. Cun 0.3 raps per ura kilowat (trais raps per liter ieli da stgaudar) sin energia atomica, petroli, gas mineral e charvun vegnan procurads ils meds per intimar persunas singulas e la mastergnanza da trair a niz la tecnica en svilup dal diever effizient d'energia (dus quarts dal retgav, numnadamain 220 milliuns francs per onn). Per las ovras idraulicas stat ultra da quai a disposiziun almain in quart (110 milliuns francs per onn) per meglierar lur mantegniment da posiziun e lur cumpetitivitad sin il martgà d'electricitad che s'avra. Il davos quart dal retgav po il cussegl federal impunder per furmar accents tar las applicaziuns menziunadas. La taxa da promoziun è la cuntraproposta dal parlament cunter l'iniziativa solara. L'iniziativa solara va en la medema direcziun sco la taxa da promoziun. Ella engrevgiescha dentant pli ferm las energias betg regenerablas, numnadamain cun 0.5 raps per ura kilowat. Ultra da quai na porscha ella naginas pussaivladads da sustegnair las ovras idraulicas en connex cun l'avertura dal martgà d'electricitad.

Energia sco center vital

L'energia è il center vital da mintga economia e societad industrialisada sco quella da la Svizra. Il consum d'energia - surtut d'ieli da stgaudar - ha effects incontestabels sin l'ambient natiral. La Svizra è dependenta per circa 80 pertschient d'imports d'energia da l'exteriur. Perquai paja nossa economia publica mintg'onn imports en l'autezza da milliardas. Noss trumfs sin il sectur d'energia èn las energias indigenas e regenerablas: il sulegl, la forza idraulica, la forza dal vent e la laina.

Chanzlia chantunala dal Grischun

Gremi: regenza e parlamentaris grischuns a Berna

Funtauna: rg chanzlia chantunala dal Grischun

Data: 07.09.2000